《和眉守周尹正孺端公春游醴泉》
宋代·冯山

捧拥行飞盖，嬉游立避骢。风烟寒食近，笑语故人同。

乐转诸天外，川平一掌中。回头相与愧，容易出尘笼。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。